सिन्हा ने आगे एक दिलचस्प घटना की व्याख्या करते हुए कहा, '1971 की जंग के फौरन बाद पाक आर्मी के रिटायर्ड जनरल लेफ्टिनेंट जनरल हबीबुल्ला खान बिहार रेजिमेंटल सेंटर, दानापुर कैंट पटना दौरे पर आए हुए थे। दरअसल हबीबुल्ला ख़ान ने बिहार रेजिमेंट में एक युवा अफसर के तौर पर अपना करियर शुरू किया था। इसलिए उन्हें बिहार रेजिमेंटल सेंटर दानापुर के गोल्डन जुबिली सेलिब्रेशन में विशिष्ट अतिथि के तौर पर आमंत्रित किया गया था। इस दौरान उन्होंने रॉयल इंडियन मिलिटरी कॉलेज, देहरादून के अपने एक बैचमेट से कहा कि पाकिस्तान सेना में उनका रेकॉर्ड शानदार होने के बावजूद वह आर्मी चीफ नहीं बन पाए क्योंकि वह पश्तून थे।'